Diari Oficial de la Generalitat Valenciana


Sumari del DOGV 8748, del 25-02-2020 (2020/1076)

Notificació de la sentència dictada en el procediment ordinari número 383/2018.
-------------------------------------------------------------------------------

### Dades del document

Número de DOGV
:   8748

Data del DOGV
:   25-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1076


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el procediment ordinari número 383/2018. [2020/1076]  
De: Remonta 6, CP  
Contra: Bernardo Asíns Hernández i Concepción Huelves Bustos, s'ha dictat la sentència que diu literalment:  
  
Sentència número 191/2019  
València, 11 de juliol de 2020  
Desamparados Almenar Belenguer, magistrada jutgessa del Jutjat de Primera Instància número 23 dels de València, he vist les actuacions de judici ordinari seguides sota el número 383/18, a instàncies de la Comunitat de Propietaris de l'edifici situat a València, carrer de la Remunta, núm. 6, representada per la procuradora Elena Climent Ferrer i assistida de la lletrada Consuelo Silvestre Martínez, contra Bernardo Asíns Hernández, declarat en rebel·lia, i contra Concepción Huelves Bustos, representada per la procuradora María del Mar García Martínez i assistida de la lletrada Eusebia María Cabeza, i s'exercita l'acció de condemna per infracció de les normes de propietat horitzontal.   
Dispositiva  
Estime la demanda plantejada per la Comunitat de Propietaris de l'edifici situat a València, carrer de la Remunta, núm. 6, representada per la procuradora Elena Climent Ferrer, contra Bernardo Asíns Hernández, declarat en rebel·lia, i contra Concepción Huelves Bustos, representada per la procuradora María del Mar García Martínez, i declare l'obligació dels demandats, com a propietaris de les portes 9 i 20 de l'immoble, respectivament, a permetre l'entrada per a veure els habitatges, i, si escau, reparar els defectes estructurals, i, en conseqüència, condemne els demandats al pagament dels danys i perjudicis que la seua actitud puga ocasionar a la comunitat, en el compliment d'aquesta obligació a determinar, si n'hi ha, en fase d'execució de sentència. S'imposen als demandats les costes del procediment.   
  
Contra aquesta sentència, que no és ferma, es pot interposar recurs d'apel·lació davant l'Audiència Provincial, el qual s'ha de presentar davant aquest jutjat en el termini de vint dies comptadors des de l'endemà de la notificació d'aquesta sentència, en el qual s'han d'exposar les al·legacions en les quals es base la impugnació, a més de citar la resolució apel·lada i els pronunciaments que s'impugnen (article 458.1 i 2, ICZ 0313). I amb subjecció, a més, al que disposa la disposició addicional 15 de l'LOPJ amb vista a la necessitat d'efectuar un depòsit per a recórrer.   
Aquesta és la meua sentència que jutge en primera instància, pronuncie, mane i signe.  
I atés que aquest demandat, Bernardo Asíns Hernández, es troba en parador ignorat, s'expedeix aquest edicte perquè servisca de notificació en deguda forma.   
  
València, 24 de gener de 2020.- El lletrat de l'Administració de justícia: Alberto Martínez de Santos.